OpenLLM-France/wikimedia huggingface dataset:
# Taphrinomycotina

Taphrinomycotina és un dels tres subfílums que formen els fongs Ascomycota i és més o menys un sinònim del nom invalidat de Archiascomycetes (de vegades escrit Archaeascomycetes). La filogènica suggereix que aquest grup és monofilètic i basal amb la resta dels Ascomycota.
Els Schizosaccharomycetes són llevats (p.e. Schizosaccharomyces) que es reprodueixen per fissió més que no pas per gemmació. Molts d'ells són del subfílum Saccharomycotina.
Els Taphrinomycetes són par`sits dimòrfics de les plantes (p.e. Taphrina) tenen un estadi de llevat i un estadi d'hifes filamentoses en les plantes que infecten.
Els Neolectomycetes tenen un sol gènere, Neolecta, poden tenir un estadi de llevat.
Els Pneumocystidomycetes també tenen un sol gènere, Pneumocystis, un d'ells causa un tipus de penumònia en humans, la pnumònia Pneumocystis (PCP)

## Referències

* ↑ Lutzoni, F., et al. «Assembling the fungal tree of life: progress, classification, and evolution of subcellular traits». Amer. J. Bot., 91, 10, 2004, pàg. 1446–1480. DOI: 10.3732/ajb.91.10.1446. PMID: 21652303.
* ↑ James, T.Y., et al. «Reconstructing the early evolution of Fungi using a six-gene phylogeny». Nature, 443, 7113, 2006, pàg. 818–822. DOI: 10.1038/nature05110. PMID: 17051209.
* The Oregon Coalition of Interdisciplinary Databases: "Archiascomycetes: Early Diverging Ascomycetes" Arxivat 2005-12-19 a Wayback Machine.Plantilla:Deadlink
# Stevan Jelovac

Stevan Jelovac (Novi Sad, 8 de juliol de 1989 - Belgrad, 5 de desembre de 2021) fou un jugador de basquetbol serbi. Feia 2,08 metres d'alçada, i jugava en la posició de pivot.

## Carrera esportiva

Es va formar en les categories inferiors del KK Partizan, però va començar la carrera professional en el KK Mega Vizura, aconseguint unes mitjanes de 14,4 punts i 6,1 rebots. Va atraure l'atenció de l'Estrela Roja de Belgrad, on no va poder continuar la seua progressió i no va disposar de tots els minuts que esperava en la temporada 2010-11. En la temporada següent va tornar al KK Mega Vizura, i després d'una altra bona campanya es va marxar al Antalya turc. D'allà es va traslladar al Juvecaserta Basket italià. En la temporada 2013-14 juga en el Lietuvos Rytas, fent una mitjana de en la lliga lituana 8,5 punts i 3,1 rebots i en la VTB League 8,4 punts i 3,9 rebots.
El 4 de juliol de 2014, Jelovac va signar un contracte d'un any amb el CAI Zaragoza, contracte que allargaria un any més. El juliol de 2016, es va unir als Dallas Mavericks per a la Lliga d'estiu de l'NBA 2016. Tanmateix, el 27 de juliol de 2016 va tornar a fitxar amb el Saragossa per a la temporada 2016-17, fent un total de tres temporades.
El 13 de juliol de 2017, Jelovac va signar amb el club rus Nizhny Novgorod per a la temporada 2017-18. El 8 de juliol de 2018, Jelovac va signar amb el club alemany Brose Bamberg. El 8 de febrer de 2019, Jelovac va signar amb el club turc Gaziantep Basketbol. El 8 de juny de 2020, va signar amb San-en NeoPhoenix de la B.League japonesa.
El 23 d'agost de 2021, Jelovac va signar amb l'AEK Atenes de la Lliga grega de bàsquet i la Basketball Champions League.

## Defunció

El 14 de novembre de 2021, durant un entrenament, va sofrir un vessament cerebral. Va morir tres setmanes després, el 5 de desembre a Belgrad.

## Referències

* ↑ P., C. «Fallece el exjugador del Casademont Zaragoza Stevan Jelovac a los 32 años». [Saragossa], 05-12-2021 [Consulta: 5 desembre 2021].
* ↑ «Jelovac refuerza el juego interior». , 04-07-2014.
* ↑ CAI Zaragoza lands Stevan Jelovac
* ↑ CAI Zaragoza keeps Stevan Jelovac one more season
* ↑ 2016 Mavericks Orlando Summer League Roster
* ↑ Stevan Jelovac re-signs with CAI Zaragoza
* ↑ Nizhny Novgorod inks Stevan Jelovac
* ↑ «Brose Bamberg verpflichtet Stevan Jelovac». Arxivat de l'original el 2021-05-19. [Consulta: 6 desembre 2021].
* ↑ «Stevan Jelovac, Gaziantep Basketbol'da» (en turkish). NTVSpor, 08-02-2019. [Consulta: 18 març 2019].
* ↑ «Stevan Jelovac inks in Japan with Neophoenix» (en anglès). Sportando, 19-06-2020. [Consulta: 22 juny 2020].
* 1 2 «Jelovac imao moždani udar». b92.net. [Consulta: 16 novembre 2021].
* ↑ «Jelovac kolabirao na treningu, hitno prebačen u bolnicu». b92.net. [Consulta: 16 novembre 2021].
* ↑ «Preminuo Stevan Jelovac» (en serbi). N1, 05-12-2021. [Consulta: 5 desembre 2021].

## Enllaços externs

* Fitxa en ACB.COM
* Fitxa en LLEGA BASKET SÈRIE A Arxivat 2013-12-03 a Wayback Machine.
# Tanji

Tanji és un poble de pescadors al centre de la costa de Gàmbia, amb 5.492 habitants (2005), dedicats gairebé tots a la pesca.
S'hi produeix pesca, que s'asseca per exportar-la a Burkina Faso i Mali, i una part abasteix el mercat local.
La captura de barracudes hi és bastant important. Més en alta mar es pesquen també taurons, però els pescadors de Tanji deixen aquesta feina als experts pescadors de taurons de la veïna vila de Ghana Town.
A sud de Tanji es troben algunes platges verges, la més notable de les quals és l'anomenada Paradise Beach.
# Tanjay

Tanjay (en cebuà Dakbayan sa Tanjay, en filipí Lungsod ng Tanjay i en anglès Tanjay City) és una ciutat filipina de 4a classe, pertanyent a la província de Negros Oriental, a les Visayas Centrals. Tanjay ostenta el títol de ciutat des de l'any 2001, en virtut de l'Acta de la República Núm. 9026. És coneguda amb el sobrenom de "la ciutat dels festivals", ja que se celebren nombroses festivitats al llarg de l'any, com a atracció dins d'un pla per incentivar el turisme.
Segons el cens de 2007 té una població de 78.539 habitants repartides en 16.508 llars, la qual cosa representa una mitjana de 4,76 persones per llar. La superfície del terme municipal és de 276,05 km², un 70% de la qual està destinada a l'agricultura.
La ciutat de Tanjay forma part del 2n Districte Congressual de la província de Negros Oriental i es troba a 30 km al nord de Dumaguete, la capital provincial. Limita al nord amb la ciutat de Bais, al sud amb Amlan, a l'est amb l'estret de Tañon i a l'oest amb Pamplona.

## Divisió administrativa

La ciutat de Tanjay està dividida en 24 barangays. El nucli de Tanjay agrupa 9 barangays, amb una població de 18.090 habitants (23% del total). Els nuclis de població que superen els 5.000 habitants són Santo Niño, Novallas, Santa Cruz Viejo i Pal-ew.

### Barangays

| Azagra Bahi-an Luca Manipis Novallas Obogon Pal-ew Poblacion I (Barangay 1) | Poblacion II (Barangay 2) Poblacion III (Barangay 3) Poblacion IV (Barangay 4) Poblacion V (Barangay 5) Poblacion VI (Barangay 6) Poblacion VII (Barangay 7) Poblacion VIII (Barangay 8) Poblacion IX (Barangay 9) | Polo San Isidro San Jose San Miguel Santa Cruz Nuevo Santa Cruz Viejo Santo Niño Tugas |

## Enllaços externs

* Web oficial de la ciutat de Tanjay Arxivat 2021-05-16 a Wayback Machine.
* Tanjay Association, als Estats Units
# Styracocephalus

Styracocephalus és un gènere extint de teràpsid dinocèfal.

## Referències

* Kemp, T. S. The Origin and Evolution of Mammals (en anglès). Oxford University Press, 2005. ISBN 9780198507611.
* Telus - Therapsid, Tapinocephalian Arxivat 2007-09-30 a Wayback Machine.
* Palaeos, Styracocephalus Arxivat 2007-07-15 a Wayback Machine.
# Berlin Adler

Berlin Adler ("Àguiles de Berlín“ en català) és un equip de futbol americà de Berlín. L'equip va ser fundat el 12 de febrer de 1979 amb el nom de Berliner Bären ("ossos de Berlín” en català) i els seus colors eren el vermell i el blanc, però el 1981 es va fusionar amb el BSC Wilmersdorf, canviant el nom i els colors als actuals.

## Palmarès

* Lliga alemanya: 5 campionats (1987, 1989, 1990, 1991, 2004 i 2009).
* Copa de l'EFAF: 1 campionat (2008).
* Lliga Europea de Futbol Americà: 1 campionat (2010) i 1 subcampionat (1991).

## Enllaços externs

* Berlin Adler - Lloc web oficial
* http://www.evolver.at/?story=2564
# Tau Arietis

«Tau Arietis» té aquests significats:
* Tau¹ Arietis, un sistema estel·lar triple de la constel·lació d'Àries
* Tau² Arietis, estrella binària de la constel·lació d'Àries
# Bloc Republicà Autonomista

Bloc Republicà Autonomista (BRA) fou un partit polític català fundat el 1915 per Francesc Layret, Marcel·lí Domingo, Gabriel Alomar, Àngel Samblancat i Salanova, David Ferrer i altres republicans d'esquerra contraris a l'aliança amb el Partit Republicà Radical d'Alejandro Lerroux (pacte de Sant Gervasi). En el seu programa electoral, es definia com a republicà i catalanista, defensor de l'autonomia de Catalunya i alhora reivindicador de les llibertats obreres. Es presentà a les eleccions generals d'abril del 1916 en coalició amb un candidat independent, el doctor Jaume Queraltó i Ros, però la majoria dels diputats els guanyà la Lliga Regionalista i les minories el partit de Lerroux. A les eleccions provincials del 1917 tampoc va treure escons. Amb la Joventut Republicana de Lleida d'Humbert Torres i Lluís Companys, i altres membres de la Unió Federal Nacionalista Republicana es transformà en Partit Republicà Català el 1917.
L'òrgan de difusió del Bloc Republicà Autonomista va ser La Barricada, una publicació de quatre números. L'editorial inicial de la publicació mostrava el desig de defensar la «revolta contínua en tot moment determinat que es plantegi a la vida nacional, i protesta viva contra les injustícies, la farsa política, la covardia que s'ha apoderat de les multituds i dels directius». Lluís Companys va ser-ne redactor i el 1912 constava com el redactor en cap. També hi col·laboraren Eugenio Noel, Marcel·lí Domingo i Andreu Nin.

## Referències

* ↑ Solé i Sabaté, Josep Maria; Villarroya, Joan. Els anys de la Segona República (1931-1936). Edicions 62, 2006, pp. 116 – 118. ISBN 9788429757637 [Consulta: 7 gener 2011].
* 1 2 3 Solé i Villarroya, 2003, p. 98.

## Bibliografia

* Solé i Sabaté, Josep Maria; Villarroya, Joan. «Lluís Companys i Jover». A: Història de la Generalitat de Catalunya i els seus Presidents. Barcelona: Enciclopèdia Catalana, 2003. ISBN 84-412-0885-9.
# Taràntula Negra

La Taràntula Negra (o Black Tarantula en el còmic original) és un personatge de ficció que apareix als còmics de Marvel Comics. El personatge apareix per primera vegada de manera esporàdica a The Amazing Spider-Man nº419 (gener de 1997), i fa la seua primera llarga aparició a Amazing Spider-Man nº432 (març de 1998). Black Tarantula va ser creat pel guionista Tom DeFalco i pel dibuixant Steve Skroce.

## Referències

* ↑ «Black Tarantula» (en anglès). Marvel Appendix. [Consulta: 14 abril 2024].
# Thaddée Ntihinyurwa

Thaddée Ntihinyurwa (Kibeho, 25 de setembre de 1942) és un religiós ruandès, arquebisbe de Kigali des de 1996.
Fou ordenat sacerdot en 1971, i fou ordenat bisbe de Cyangugu de 1981 a 1996. Després va ser nomenat arquebisbe de Kigali tot succeint Vincent Nsengiyumva, que havia estat assassinat en juny de 1994 durant el genocidi ruandès. Entre 1999 i 2003, va ser president de la Conférence épiscopale du Rwanda.
En 2005 fou cridat a declarar en un tribunal gacaca sobre el seu possible paper en els assassinats de tutsis de 1994. En 2009 fou força criticat perquè va obstaculitzar l'exhibició en una església d'un documental sobre el Genocidi de Ruanda, on insinuava que en podria haver pres part. El 2 d'octubre de 2015, seixanta dos dies després de l'apertura del segon Sínode de la família, va obrir oficialment la causa per la canonització de Cyprien i Daphrose Rugamba, que foren assassinats durant el genocidi. En 2017 va celebrar el seu jubileu.

## Referències

* ↑ Christophe Deroubaix «L'épiscopat catholique décimé». L'Humanité, 10-06-1994.
* ↑ gcatholic.org. «Conférence Episcopale du Rwanda (C.Ep.R.)» (en anglès).
* ↑ Rwanda: Rwandan Archbishop appears before local 'Gacaca' court, reliefweb, 22 de juliol de 2005
* ↑ Archbishop blocked shooting of Genocide movie - Habineza, newtimes.co.rw, 30 d'abril de 2009
* ↑ Claire Lesegretain «L'Église se penche sur la sainteté d'un couple rwandais». La Croix, 16-09-2015 [Consulta: 17 octubre 2015].
* ↑ Jubile de 75 ans de Mgr Thaddée NTIHINYURWA et 100 ans de Sacerdoce au Rwanda, radiomaria.rw
* ↑ Long Serving Kigali Archdiocese Monsignor Ntihinyurwa Bows Out, KT Press, 23 de setembre de 2017
# The Entertainer

«The Entertainer» té aquests significats:
* Música: The Entertainer (ragtime), ragtime de 1902 compost per Scott Joplin
* Cinema: The Entertainer (pel·lícula), pel·lícula estatunidenca de 1960 dirigida per Tony Richardson
# Temple d'Amenhotep II

El temple d'Amenhotep II és un temple situat just al nord del Ramesseum, al grup de necròpolis de l'oest de Luxor.

## Construcció

Fou construït pel faraó Amenhotep II.Va ser excavada a la roca verge de la Vall dels Reis i va quedar emplaçada al fons d'un wadi que desemboca al centre de la Vall; lluny, per tant, del sepulcre del pare d'Amenhotep, Tutmosis III.

## Estructura

El traçat de la tomba d'Amenhotep II, amb el seu eix principal trencat, segueix el model de la sepultura de Tutmosis III, com també la seva decoració mural, que té com a principal motiu el Llibre d'Amduat, el viatge nocturn del déu sol Ra. Certes «faltes d'ortografia» i llacunes del text d'Amenhotep II es repeteixen en la tomba del seu pare, el que demostra que les dues inscripcions van procedir d'un únic papir original que, deteriorat en alguns punts, va fer que el pintor s'equivoqués.
El sarcòfag d'Amenhotep es va col·locar a la cambra funerària, en un sòl rebaixat que forma una cripta. Allà va localitzar la mòmia del faraó en 1898 l'arqueòleg Victor Loret, el descobridor de la tomba KV35, com se l'anomena. No obstant això, la troballa de la mòmia del titular del sepulcre no és el que fa que el descobriment de Loret sigui considerat com un dels més importants de la Vall dels Reis. En la seva exploració, l'arqueòleg francès va descobrir, en una estada a la dreta de la cambra funerària, tres mòmies destapades, col·locades una al costat de l'altra; d'una d'elles avui sabem que correspon a la reina Tiy.

## Excavacions modernes

El temple funerari va ser excavat a la fi de segle xix per l'arqueòleg britànic Flinders Petrie (1853-1942), els resultats els va publicar a Six Tremps at Thebes, (1896). L'any 1997, el Centre d'Egiptologia Francesco Ballerini, fundat el 1993 per l'egiptòleg italià Angelo Sesana, va iniciar un projecte arqueològic en el Temple de Milions d'Anys -com l'anomenaven els antics egipcis-. Les investigacions realitzades en els últims anys han confirmat que a l'àrea en la qual es va aixecar el temple durant la dinastia XVIII, a l'inici de l'Imperi Nou, un dels períodes de màxima esplendor de l'Egipte faraònic, es localitzava antigament una necròpoli que datava entre l'Imperi Mitjà i el Segon Període Intermedi. Una nova necròpolis es va establir al Tercer Període Intermedi, és a dir, després de l'Imperi Nou.

## Referències

* 1 2 3 4 «Importantes hallazgos en el templo de Amenhotep II» (en castellà). Arxivat de l'original el 2021-05-10. [Consulta: 9 maig 2021].
* 1 2 3 «Amenhotep II, el conquistador implacable» (en castellà), 08-01-2013. Arxivat de l'original el 2021-05-10. [Consulta: 9 maig 2021].
# Bernadetta Matuszczak

Bernadetta Matuszczak (Toruń, 10 de març de 1931 - 3 de setembre de 2021)) va ser una compositora polonesa. Va néixer a Toruń, Polònia, i va estudiar amb Zygmunt Sitowski teoria musical i amb Irena Kurpisz-Stefanowa piano a l'Escola Superior de Música de l'Estat de Poznan. Més tard, va estudiar amb Tadeusz Szeligowski i Kazimierz Sikorski composició a l'Escola Superior de Música Estatal de Varsòvia (actual Acadèmia de Música F. Chopin). Va continuar la seva formació en composició amb Nadia Boulanger a París. Després d'acabar els seus estudis, va treballar com a compositora. Les seves obres s'han representat internacionalment.

## Honors i premis

* Premi de l'Associació de Joves Compositors Polonesos (1965)
* Premis del Concurs Grzegorz Fitelberg per a Compositors (1966)
* Concurs Musical Jeuness (1967)
* Premi Itàlia per a òpera a la ràdio (1973, 1979)

## Obres

Les obres seleccionades inclouen:
* Septem Tubae, 1969
* Julieta i Romeu, òpera de cambra, 1972
* Diari d'un ximple, monodrama d'òpera, 1976
* Musica da camera per 3 flautes, 4 timbals i 5 tom-toms (1967)
* Humanae voces (1970–71)
* Apocalipsi segons St. Joan (1976–77)
* Miniatures de ballet per a orquestra (1985)
* Notturno - Karol Szymanowski in memoriam in tres partes per cello solo (1987)
* Canticum polonum per arc (1987)
* By Night at the Old Town, pantomima basada en Isaac Leib Peretz per a veus solistes, cor i orquestra simfònica (1988)

## Referències

* ↑ «Nie żyje Bernadetta Matuszczak...». www.polmic.pl. www.polmic.pl. [Consulta: 5 setembre 2021].
* ↑ «BERNADETTA MATUSZCZAK». Arxivat de l'original el 26 agost 2012. [Consulta: 11 gener 2011].
* ↑ Dees, Pamela Youngdahl. A Guide to Piano Música by Women Composers: Women born after 1900, 2004.
* ↑ Sadie, Stanley. The new Grove dictionary of opera: Volume 3, 1992.
* ↑ Kosińska, Małgorzata. «Bernadetta Matuszczak». Arxivat de l'original el 28 juliol 2012. [Consulta: 11 gener 2011].
# Belazaima do Chão, Castanheira do Vouga e Agadão

Belazaima do Chão, Castanheira do Vouga e Agadão és una freguesia del municipi d'Àgueda, districte d'Aveiro, Portugal. La població el 2011 era de 1.611 habitants, en una superfície de 88,09 km².
La freguesia es va establir el 2013 en el marc de la reforma administrativa nacional d'aquell any, fusionant les freguesies de Belazaima do Chão, Castanheira do Vouga i Agadão.

## Referències

* ↑ «Belazaima do Chão, Castanheira do Vouga e Agadão» (en portuguese). cm-agueda.pt. Câmara Municipal de Águeda. Arxivat de l'original el 3 febrer 2014. [Consulta: 2 febrer 2014].
* ↑ Instituto Nacional de Estatística (INE), Census 2011 results according to the 2013 administrative division of Portugal
* ↑ «Áreas das freguesias, concelhos, distritos e país». Arxivat de l'original el 2018-11-05. [Consulta: 5 novembre 2018].
# Teòfanes

Teòfanes (Theophanes) és el nom dels següents personatges:
* Teòfanes (historiador), historiador romà d'Orient.
* Teòfanes Isàuric, Teòfanes Isaaci o Teòfanes el Confessor, historiador romà d'Orient.
* Gneu Pompeu Teòfanes, historiador i polític romà.
* Teòfanes Cerameu, arquebisbe de Tauromenium a Sicília en temps de Roger (1129 - 1152).
* Teòfanes Nonne, escriptor de medicina romà d'Orient que va viure al segle x.
* Teòfanes Grapte, escriptor eclesiàstic que va ser declarat sant.
* Teòfanes I Cariques, patriarca de Constantinoble (1597).
# The Ranch

The Ranch és una sitcom estatunidenca per a Web TV protagonitzada per Ashton Kutcher, Danny Masterson, Debra Winger, Elisha Cuthbert, i Sam Elliott que es va estrenar el 2016 a Netflix.
Mentre l'entradeta de la sèrie mostra llocs de Norwood i Ouray (Colorado) i dels voltants dels comtats d'Ouray i San Miguel, The Ranch es va filmar en un escenari sonor davant d'un públic a Burbank (Califòrnia). Cada temporada compta amb 20 episodis dividits en dues parts, cadascuna de les quals contenent 10 episodis; els episodis tenen una durada aproximada de 30 minuts.

## Referències

* ↑ «Ashton Kutcher, Danny Masterson Team For Netflix Comedy 'The Ranch'». Variety. 2015-06-17. Consulta: 2015-06-22.
* ↑ Villareal, Yvonne «Ashton Kutcher bucks conventions on his Netflix sitcom 'The Ranch' and ponders reviving 'That '70s Show'». Los Angeles Times, 01-04-2016 [Consulta: 12 juliol 2017].
* ↑ «ASHTON KUTCHER AND DANNY MASTERSON STARRING IN NEW NETFLIX SITCOM, THE RANCH», 17-06-2015. [Consulta: 22 juny 2015].
Sèries originals de Netflix :
Sèries en emissió :
Sèries acabades :
Sèries continuades :
# Billiard hockey

El billiard hockey (šprtec en txec) és un joc en el que s'enfronten dos jugadors. Aquests fan servir uns petits estics d'hoquei per colpejar unes fitxes de fusta anomenades draughts. Aquestes fitxes han de colpejar un petit disc intentant introduir-lo a dins de la porteria rival. La seva pràctica se centra principalment a l'Europa de l'est.

## Història

L'origen del joc prové de la zona de Moràvia (República Txeca), i es remunta al segle xix. El seu nom vol dir "empenta" en un dialecte d'aquella zona. Durant aquells temps, molta gent solien jugar a šprtec amb monedes o botons i amb diverses normes.
La primera unificació de les normes es va realitzar a Brno (República Txeca) l'any 1960. Tres joves adolescents establiren la primera competició anomenada Table Hockey League Brno, que encara es juga, amb unes normes molt semblants a les actuals.
El segon gran pas va arribar l'any 1980. En aquest any es van començar a jugar campionats nacionals a l'antiga Txecoslovàquia. Es van començar a dur a terme els primers contactes internacionals, començant la seva expansió en la dècada dels noranta. Des de llavors es va començar a fer servir el nom actual, billiard hockey, degut a la complexitat de pronunciació de la paraula txeca originària.
L'any 1992 s'organitzen a Brno el primer Campionat Europeu i el primer Campionat del Món. Un dels tres fundadors de la Table Hockey League Brno, el Dr. Jiří Ventruba va ser el primer president de l'Associació Mundial d'Hoquei Taula (WTHA).

## Equip

Per jugar a billiard hockey es necessita el següent equip:
* Un tauler de joc. El tauler està fet de fusta i s'assembla a una pista d'hoquei gel.
* Dos porteries.
* Un equip de draughts per a cada jugador. Cada equip està format per cinc fitxes o draughts més el porter. Totes les fitxes són de fusta, i estan decorades amb adhesius per la part superior.
* Un petit estic d'hoquei per a cada jugador, normalment de plàstic.
* Un disc de fusta

## Enllaços externs

* Billiard-hockey.com
# Bertotovce

Bertotovce és un poble i municipi d'Eslovàquia. Es troba a la regió de Prešov, al nord del país. La primera referència escrita de la vila data del 1320.

## Referències

* ↑ «Prešovský kraj (Slovakia): Districts, Towns and Municipalities - Population Statistics, Charts and Map». [Consulta: 28 desembre 2021].
* ↑ «Obec Bertotovce». [Consulta: 28 desembre 2021].
# The Automobile Thieves

The Automovile Thieves és una pel·lícula muda de la Vitagraph dirigida per James Stuart Blackton i protagonitzada per ell mateix en el paper de lladre. Algunes fonts indiquen que Florence Lawrence feu el seu debut en aquesta pel·lícula, aspecte que ha estat contradit per altres fonts que asseguren haver visualitzat la pel·lícula. Es va estrenar el 10 de novembre del 1906. La publicitat en destacava que la pel·lícula era molt realista i que s'havia destruït de veritat un vehicle de 2.000 dòlars. La UCLA Film and Television Archive guarda una còpia de la pel·lícula.

## Argument

Una banda planeja un gran robatori a casa un milionari i per això ella es fa contractar com a donzella i ell com a xofer. El robatori acaba amb un assassinat i els dos lladres fugen en un cotxe robat amb el diner i les joies. Els detectius comencen a rastrejar el criminals i gràcies a les pistes trobades preparen una trampa de la que escapen. Es produeix una persecució automobilística. El cotxe dels lladres s'espatlla però en roben un altre. Ja rodejats, el cotxe acaba explotant i destruït entre flames. La parella fuig desesperadament i ella acaba ferida. L'home se l'emporta a l'amagatall on després d'una lluita són capturats.

## Repartiment

* James Stuart Blackton (el lladre)
* Florence Lawrence (la seva companya)

## Referències

* ↑ Morgan, Michelle. The Mammoth Book of Hollywood Scandals (en anglès). Little, Brown Book Group, 2013-10-17. ISBN 9781472100344.
* ↑ Wood, Alan L. Amazing Women: Tales of Courage and Ingenuity That Changed Our World (en anglès). Balboa Press, 2015-07-21. ISBN 978-1-4525-2963-9.
* ↑ «The Automobile Thieves» (en anglès). Internet Movie Database IMDb, 10-11-1906. [Consulta: 5 gener 2023].
* ↑ Valderrama, Carla. This Was Hollywood: Forgotten Stars and Stories (en anglès). Running Press, 2020-11-17, p. 214. ISBN 978-0-7624-9585-6.
* 1 2 «VITAGRAPH». The New York Clipper, 24-11-1906, pàg. 1076.
* ↑ «Automobile thieves» (en anglès). WorldCat. [Consulta: 29 setembre 2019].